Bydel Søndre Nordstrand

Bydel Søndre Nordstrand er en administrativ bydel i Oslo. Bydelen har  innbyggere (per 2023) og er med sine 18,4 km² Oslos største bydel i areal.

Boforholdene på Søndre Nordstrand er blant byens beste, da botettheten er Oslos laveste med 1,9 per dekar. Søndre Nordstrand er, etter Nordstrand, bydelen med størst grøntarealer. Dette kan også forklare hvorfor bare 1,5 % av befolkningen er plaget av trafikkstøy (mot 6,8 % i Oslo totalt).

Bydelens logo er en steinbro og symboliserer at man ønsker å skape en bro mellom de forskjellige kulturene man finner i bydelen. Logoen refererer til Ljabru, en gammel steinbro som krysser Ljanselva i Hauketokrysset. Elva utgjør bydelsgrensen mellom Søndre Nordstrand og bydel Nordstrand, med unntak av at områdene Øvre Ljanskollen og Leirskallen (som ligger syd for elva) tilhører bydel Nordstrand.

Strøk og utbygging
Bydelens strøksammensetning er geografisk og historisk delt i to, en vestlig og østlig del, med et 500 meter bredt skogsområde (noe smalere i nord) mellom dem. I den vestlige delen ligger Østfoldbanen (den ble lagt i nåværende trasé i 1925) og man har noe noe eldre småhusbebyggelse/rekkehus på Hauketo og Prinsdal. På 1980-tallet ble også drabantbyen Holmlia utbygget. Kollektivmessig har man jernbanestoppene Hauketo stasjon, Holmlia holdeplass og Rosenholm holdeplass. Denne delen grenser til Oppegård kommune i sør, og har  Mosseveien gjennom seg.

Den østlige delen består av tidligere store gårder som lå under jordbruksbygda Klemetsrud som f.eks: Mortensrud, Lofsrud, Li-gårdene, Børndal, Bjørnholt, Gjersrud og Stensrud. Dette har i dag blitt til drabantbyene/strøkene som alle ble utbygd på 1980-tallet: Mortensrud m/Lofsrud, Bjørndal, Dal/Brenna, og det planlagte utbyggingsområdet Gjersrud-Stensrud som er planlagt med 4000-5000 boliger. Her ble Østensjøbanen forlenget til Mortensrud stasjon i 1997, og videre forlengelse vurderes. Denne delen grenser til Nordre Follo kommune i sør, og har  gjennom seg. Det foregår for tiden (mai 2012) en fortsatt kraftig utbygging av boliger på Mortensrud og Bjørndal. Og på Mortensrud bygges et nytt nærsenter ved siden av det allerede eksisterende Senter Syd, slik at Mortensrud nå vil framstå som det overlegent største senter for handel i Søndre Nordstrand.

Bydelen har ikke et eget sentrum, og kommunikasjonsmulighetene på tvers i bydelen er få. Dette gjør at bydelen kan framstå som noe oppstykket, med store befolkningsmessige ulikheter mellom de ulike drabantbyene.

Befolkning
Bydel Søndre Nordstrand har en unik befolkningssammensetning.

Den nye bebyggelsen påvirket demografien sterkt: Befolkningen økte med 80 % i 7-årsperioden 1986–1993, og gjorde også Søndre Nordstrand til Oslos «yngste» bydel: 1/3 av bydelens befolkning var under 20 år. Befolkningen har et lavere utdanningsnivå enn snittet i Oslo, og over 10 % av Søndre Nordstrands beboere er berørt av sosialhjelp (her er ektefelle og barn inkludert).

Søndre Nordstrand er samtidig den bydelen i Oslo med størst minioritetsbefolking i forhold til innbyggertallet. 41,2 % av innbyggerne i Søndre Nordstrand har en ikke-vestlig bakgrunn per 2008. I april 2012 var andelen innbyggere med innvandrerbakgrunn passert 49 prosent, og  bydelen ventes å bli, eller har allerede blitt, den første med flertall av førstegenerasjonsinnvandrere og deres barn.

Bydelen har forøvrig hovedstadens høyeste andel personer med handikap. Dette kan forklares av bydelens gode boforhold og tilrettelegging for denne type behov.

Politikk

I likhet med Oslos 14 andre bydeler har Søndre Nordstrand et direkte valgt bydelsutvalg. Bydelsutvalget har ansvaret for fordelingen av bydelens midler samt å gi politiske føringer til bydelsadministrasjonen.

Søndre Nordstrand har generelt sett en lav valgdeltakelse. I lokalvalget 2007 møtte bare 54,4 % av de stemmeberettigede fram, og særlig venstresiden ser ut til å lide av at deres potensielle velgere ikke deltar.

I forkant av alle bydelsutvalgets møter behandles sakene i komitéene. Søndre Nordstrand har tre komitéer: Kultur og oppvekst, Helse og sosial, og Bygg og teknisk komité. Det er i forkant av disse møtene at befolkningen kan yte størst mulig innflytelse på beslutningene som tas. Likevel er det størst oppmøte i bydelsutvalgets «åpne halvtime», hvor privatpersoner eller representanter for ulike organisasjoner har muligheten til å henvende seg til lokalpolitikerne og den lokale pressen.

Bydelspolitikken dekkes først og fremst av Nordstrands Blad, som har en egen utgave for bydelen.

 Valg til bydelsutvalget 

 2019 
Ved valget i 2019 mistet Arbeiderpartiet sitt rene flertall i bydelsutvalget, noe de hadde hatt siden valget i 2011. Venstresiden beholdt likevel flertallet sitt, og Arbeiderpartiet ble nok en gang største parti med seks mandater. Videre ble mandatfordelingen slik: Høyre tre mandater, Sosialistisk Venstreparti to mandater, Rødt to mandater, Fremskrittspartiet ett mandat og Miljøpartiet De Grønne ett mandat. Leder for bydelsutvalget er Ola Borge Mannsåker (Ap), og nestleder er Sarah Gaulin (Ap).
PartierStemmerMandater#% pp#Arbeiderpartiet   Høyre   Sosialistisk Venstreparti   Rødt   Miljøpartiet De Grønne   Fremskrittspartiet   Kristelig Folkeparti   Venstre   Senterpartiet  Totalt

 2015 
Ved valget i 2015 beholdt Arbeiderpartiet sitt rene flertall i bydelsutvalget, med 8 av 15 mandater. Videre ble mandatfordelingen slik: Høyre tre mandater, Sosialistisk Venstreparti ett mandater, Rødt ett mandater, Fremskrittspartiet ett mandat og Miljøpartiet De Grønne ett mandat. Leder for bydelsutvalget ble Shahbaz Tariq (Ap), mens Sarah Gaulin (Ap) ble valgt til nestleder.
PartierStemmerMandater#% pp#Arbeiderpartiet   Høyre   Sosialistisk Venstreparti   Fremskrittspartiet   Miljøpartiet De Grønne   Rødt   Venstre   Kristelig Folkeparti   Senterpartiet  Totalt

 2011 
Arbeiderpartiet og Høyre ble de store vinnerne ved valget i 2011. Begge partiene økte antall mandater i bydelsutvalget med 2 hver. Arbeiderpartiet fikk klart flertall, med 8 av 15 mandater, for første gang i Søndre Nordstrand bydelsutvalg sin historie. Demokratene stilte ikke liste ved 2011-valget, slik de hadde gjort fire år tidligere. Shahbaz Tariq (Ap) ble valgt til leder, mens Teddy Kjendlie (H) ble valgt til nestleder.
PartierStemmerMandater#% pp#Arbeiderpartiet   Høyre   Fremskrittspartiet   Sosialistisk Venstreparti   Venstre   Kristelig Folkeparti   Rødt  Miljøpartiet De Grønne   Senterpartiet  Totalt

 2007 
Direkte valg til bydelsutvalget i Søndre Nordstrand ble for første gang arrangert i 2007. Fremmøteprosenten var da på 53,75 %. Etter valget ble Nadeem Iqbal Butt (Ap) ble valgt til leder av bydelsutvalget, mens Liv Jorunn Eriksen (SV) ble valgt til nestleder.
PartierStemmerMandater#% pp#Arbeiderpartiet  Fremskrittspartiet  Høyre  Sosialistisk Venstreparti  Venstre  Kristelig Folkeparti  Rød Valgallianse  Miljøpartiet De Grønne  Senterpartiet  Demokratene Totalt

 Ledere og nestledere av Søndre Nordstrand bydelsutvalg fra 1973 til i dag 

 Ledere 
 Nestledere 
 Arbeiderpartiet  Høyre  Sosialistisk Venstreparti  Fremskrittspartiet  Kristelig Folkeparti

 Referanser 

Eksterne lenker

 Historiske turtips i bydel Søndre Nordstrand